Remp-It

Remp-It merupakan filem aksi Malaysia 2006 yang ditayangkan pada 10 Ogos 2006 yang memfokuskan kepada aktiviti lumba haram atau lebih dikenali sebagai Mat Rempit. Filem ini diarahkan oleh Ahmad Idham dan dibintang oleh Farid Kamil, Cat Farish, Julia Hana, Zul Huzaimy dan Aqasha.

Sinopsis
Filem ini mengisahkan Madi yang bekerja sebagai penghantar surat sering ‘merempit’ pada waktu malam. Dia bukan sekadar berlumba haram tetapi mampu menunjukkan aksi berani di jalan raya. Madi mempunyai teman wanita, Ieka yang sering mendesaknya berkahwin. Kehidupan sosial Madi yang agak bebas menyebabkan hasrat Ieka tidak ditunaikan, sebaliknya dia menyimpan wang untuk membeli motosikal Yamaha Y125Z baru. Kawan baik Madi, Macha menjadi orang tengah dalam sesuatu perlumbaan haram disertai Madi. Suatu hari, Madi dicabar Spark dan mereka beradu kecekapan. Malangnya, Madi kalah. Lebih mengharukan, Madi dipukul dan motosikal kesayangannya dibakar.

6 bulan berlalu, dan kini Madi bukan lagi seorang penghantar surat. Dia kini bekerja sebagai seorang mekanik di sebuah bengkel basikal sorong. Satu hari, Ajak orang bawahan Spark datang ke bengkel tersebut tetapi di belasah oleh Madi. Seterusnya, Madi mendesak Ajak untuk menganjurkan satu perlumbaan sejenis (one-make race) melibatkan basikal Yamaha RX-Z di Lebuhraya Shah Alam. Dalam perlumbaan tersebut, kebanyakan Mat Rempit yang lain tersungkur separuh jalan; ada yang terjatuh di plaza tol dan selebihnya terjatuh di lorong motosikal sehingga hanya tinggal Madi dan Spark sahaja. Pada penghujung perlumbaan, Spark bermain kotor - Spark menendang Madi, menyebabkannya tergolek motor rxz bawah lori dan disangkakan mati. Spark pula berjaya melarikan diri selepas Madi disangkakan mati. 

Akhir penutup filem ini pengajaran: hidup ini terlalu singkat ia tidak kita tidak menghargai sendiri. Selepas kejadian yang menimpa Madi, Macha tidak lagi merempit setelah berkahwin dengan leka akibat lumba haram yang menyebabkan nasib malang yang menimpa sahabatnya sendiri. Sementara itu, Spark telah menjadi buruan polis dan kini dia sedang menjalani hukuman penjara di Kajang.

Pelakon

Pelakon utama
 Farid Kamil sebagai Madi
 Zul Huzaimy sebagai Spark 
 Cat Farish sebagai Macha 
 Julia Hana sebagai leka
 Aqasha sebagai Rizzo

Pelakon pembantu
 Osman Kering sebagai Ayah Macha
 Kismah Johar sebagai Ibu Macha 
 Khatijah Tan sebagai Ibu Madi
 Shah Kassim sebagai Ajak 
 Azlan Komeng sebagai Komeng
 Rab Khalid

Penampilan khas
 Ahmad Idham sebagai Mekanik
 David Teo sebagai Tauke kedai motor
 Nik Adruce  sebagai budak berbasikal
 Aedy Ashraf sebagai budak berbasikal 
 Lana Nordin sebagai bohsia Madi

Keluaran
Remp-It dikeluarkan pada 10 Ogos 2006. Ia merupakan kegagalan komersial, hanya meraih kutipan RM4 juta.

Motosikal yang digunakan
 Honda C70 - Motor Macha.
 Yamaha Y125Z - Digunakan oleh kebanyakan Mat Rempit. Motosikal kedua Madi yang dimusnahkan oleh Spark.
 Honda EX-5 - Digunakan oleh kebanyakan Mat Rempit. Motosikal pertama Madi.
 Yamaha TZM 150 - Digunakan oleh Spark dan kumpulannya.
 Yamaha RX-Z - Motosikal ketiga Madi. Digunakan oleh Mat Rempit semasa cabaran akhir merentasi Lebuhraya Shah Alam.
 Suzuki GSX-R1000 - Digunakan oleh Wazi Abdul Hamid.

Lagu
Cahaya Di Atas Tar dinyanyikan dan digubah oleh Cat Farish kemudian dijadikan lagu tema serta lagu latar bagi adegan perlumbaan. Selain Goda sebagai lagu iringan dinyanyikan oleh Awi Rafael.

Kesinambungan

V3: Samseng Jalanan (2010)

Kesinambungan filem ini, V3: Samseng Jalanan dikeluarkan pada 11 Mac 2010. Tajuk asalnya ialah Rempit V3, filem ini menjadi kontroversi kerana mempunyai banyak unsur tidak sihat dan tidak menjadi pengajaran kepada samseng jalanan. Sebanyak 20% filem ini telah dipotong.Shazryn Mohd Faizal (17 Mac 2010). Farid tidak angkat mat rempit  Utusan Malaysia. Diperoleh pada 20 April 2018.

Remp-It 2 (2022)

Kesinambungan filem Remp-It telah diumumkan pada 2019. Farid Kamil dan Zul Huzaimy pada mulanya mahu mengarahkan bersama filem ini, bagaimanapun Zul Huzaimy menarik diri daripada menjayakan Remp-It 2 kerana perbezaan kreatif.Mohd Helmi Irwadi Mohd Nor (12 Ogos 2019). 'Saya bukan kacang lupakan kulit'- FaridKamil Harian Metro.Dicapai pada 26 Jun 2020.

Rujukan

Pautan luar


Kategori:Filem Malaysia tahun 2006
Kategori:Filem terbitan Metrowealth Movies Production
Kategori:Filem bahasa Melayu
Kategori:Filem arahan Ahmad Idham
Kategori:Filem aksi Malaysia